વસતિમાં વધારાથી ચેપી રોગોનાં પ્રસારની સમસ્યાનું સમાધાન કરવાનાં પડકારોમાં વધારો થયો છે, ખાસ કરીને HIV/AIDSને નિયંત્રણમાં લેવાનો પડકાર વધ્યો છે. HIV/AIDSએ વસતિવિષયક પ્રવાહોને નવી દિશા આપી છે. PAI.orgમાંથી પ્રાપ્ત ડેટા મુજબ, દુનિયાની 50 ટકાથી વધારે વસતિની વય 30 વર્ષથી ઓછી છે અને 25 ટકા વસતિની વય 15 વર્ષથી ઓછી છે. 15થી 24 વર્ષ વચ્ચેની વયજૂથ ધરાવતાં યુવાનોમાં HIVનો ચેપ લાગવાનું જોખમ વધારે છે. યુવાનોની વસતિ, એચઆઇવી દર્દીઓનો ઊંચો દર અને કુટુંબ આયોજનની ઓછી સુલભતા ધરાવતાં દેશોમાં HIV દર્દીઓમાં ઘણી વખત વધતાઓછા અંશે સમાનતા જોવા મળે છે. ઉદાહરણ તરીકે, સ્વાઝિલેન્ડમાં 69,000 બાળકો AIDSથી પીડિત છે. અહીં 1.2 મિલિયનની વસતિમાં દર 25મી વ્યક્તિ AIDSથી પીડિત છે. સ્વાઝિલેન્ડમાં કામ કરતાં પુખ્તોમાં AIDS સાથે સંબંધિત મૃત્યુની સંખ્યા વધારે છે અને મહિલાદીઠ બાળકોની સંખ્યા સરેરાશ ચાર છે, જેનાં પરિણામે અહીં આર્થિક રીતે પગભર ન હોય એવા યુવાનોની સંખ્યા વધારે છે. AIDSનો ઊંચો દર ધરાવતાં દેશોમાં પણ AIDSથી મૃત્યુદરમાં વધારો થાય છે અને સરેરાશ આયુષ્યમાં ઘટાડો થયો છે છતાં આ રોગચાળો વસતિમાં ઘટાડા તરફ દોરી જાય એટલા સ્કેલ સુધી પહોંચ્યો નથી. જો સ્વાઝિલેન્ડમાં જન્મદર ન બદલાય, તો વર્ષ 2005થી વર્ષ 2025 વચ્ચે 20 વર્ષમાં તેની વસતિમાં 39 ટકાનો વધારો થશે.